V sedemnástich mestách po celom Slovensku sa v termíne 15. až 17. októbra 2021 uskutoční hokejový víkend pre dievčatá. Ide o celosvetovú náborovú aktivitu pod záštitou Medzinárodnej hokejovej federácie (IIHF), ku ktorej sa pripojil aj Slovenský zväz ľadového hokeja, aby dievčatám narodeným v roku 2010 a neskôr umožnil urobiť v hokeji prvé kroky a objaviť jeho čaro.
Celovíkendová náborová aktivita poskytuje mladým dievčatám unikátnu príležitosť zoznámiť sa s hokejom v rámci programu plného aktivít a predovšetkým zábavy. Na ľade sa stretnú s úspešnými slovenskými hokejistami i hokejistkami a pod drobnohľadom skúsených trénerov si hravou formou vyskúšajú základné hokejové ťahy. Domov si okrem úsmevu a radostných zážitkov odnesú aj mnoho spomienkových predmetov vrátane dresu, tašky, oficiálneho puku podujatia, nálepiek, fľašky na vodu či náramku. Tie dievčatá, ktoré sa rozhodnú v hokeji pokračovať a rodičia ich prihlásia do konkrétneho klubu, dostanú i základný hokejový set.
Zaregistrujte saa zistite, kde sa nachádza najbližší klub, v ktorom sa bude podujatie organizovať. Vyplnením formulára nám pomôžete lepšie pripraviť podujatia v jednotlivých mestách. V prípade akýchkoľvek otázok kontaktuje email@example.com
Zoznam miest:
Banskobystrický kraj:
16.10. o 09:00 HC 07 DETVA
16.10. o 14:00 ŽHK ZVOLEN - ZŠ POD DRÁHAMI
16.10. o 15:00 HK SPORT TREND ŽIAR NAD HRONOM
17.10. o 10:00 HK BREZNO
17.10. o 17:00 BANSKÁ BYSTRICA - BARANI HOKEJOVÁ ŠKOLA MICHALA HANDZUŠA
Portál www.sdetmi.com nie je organizátorom uverejňovaných podujatí a preto nezodpovedá za zmeny uskutočnené organizátormi. Odporúčame preveriť si vopred termín a čas konania podujatia priamo u organizátora. Na niektoré akcie je potrebné sa prihlásiť vopred.